Document ID: /roh_data/filtered/fineweb-2-filterrobots_roh.jsonl.gz/48306

Purzelbaum "bisch fit"
Entras il project « Cupitgarola » survegn il mintgadi da scoletta slontsch. Persunas d’instrucziun retscheivan sustegn en damondas da moviment e nutriment. Ils affons profiteschan dalla diversitad dallas pusseivladads da moviment e dallas tschaveras sanadeivlas.
Entras differents materials vegn scaffiu cantuns da moviment per sdavalar. Las localitads ein concepidas aschia ch’ellas porschan als affons la pusseivladad da semover libramein. Aschia sviluppeschan els in meglier sentiment corporal. Entras empruar e dumignar finamiras da moviment daventan ils affons pli inschignius, curaschus e sviluppeschan ina pli ferma fidonza en sesez. Nutriment sanadeivel vegn promovius entras sanadeivlas e communablas pausas e tschaveras equilibradas. Ils affons vegnan integrai activamein ella preparaziun da tschaveras ed emprendan aschia d’enconuschar e schazegiar vivonda da basa.